Diari Oficial de la Generalitat Valenciana


Sumari del DOGV 5254, del 09-05-2006 (2006/4417)

Text resumit, de quatre resolucions del secretari autonòmic de Justícia, per les que s'acorda la inscripció en el Registre de Fundacions de la Comunitat Valenciana de les entitats denominades.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5254

Data del DOGV
:   09-05-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/4417


Data del document
:   03-04-2006

Organisme emissor
:   Conselleria de Justícia, Interior i Administracions Públiques

Tipus de document
:   Resolució

Descriptors 

:   * fundació

Text resumit, de quatre resolucions del secretari autonòmic de Justícia, per les que s'acorda la inscripció en el Registre de Fundacions de la Comunitat Valenciana de les entitats denominades. [2006/F4417]  
Fundació de la Comunitat Valenciana contra la Discriminació i els Mals Tractes Tolerància Zero, Fundació Grup OTP per al Desenvolupament de la Seguretat i la Salut en els Riscs del Treball de la Comunitat Valenciana, Fundació de la Comunitat Valenciana per a la Innovació Urbana i Economia del Coneixement, i Fundació José Luis Baños Perelló Fundació de la Comunitat Valenciana.   
En compliment del que disposa l'article 29.h) de la Llei 8/1998, de 9 de desembre, de la Generalitat Valenciana, de Fundacions de la Comunitat Valenciana, en què s'estableix, com a funció específica del Protectorat, «donar publicitat a l'existència i activitats de les fundacions«, s'indica el següent:  
Primer. Per la Resolució de data 7 de març de 2006, del secretari autonòmic de Justícia, de la Conselleria de Justícia, Interior i Administracions Públiques es va acordar inscriure, al Registre de Fundacions de la Comunitat Valenciana, l'entitat denominada Fundació de la Comunitat Valenciana contra la Discriminació i els Mals Tractes Tolerància Zero, amb el número 438 (V) i classificar-la de caràcter de defensa dels drets humans. El seu domicili radicarà a València, passeig de l'Albereda, 15, porta 7a.  
Les finalitats de la fundació són:   
a) Lluitar contra qualsevol situació social i/o cultural que impedisca la plena equiparació de drets de la dona amb l'home o que comprometa la igualtat a què té dret la dona en la nostra societat.   
b) Implicar tota la societat civil i les administracions públiques, atenent la responsabilitat social que tots tenim, en la lluita contra la violència a les dones. Les persones, físiques o jurídiques, públiques o privades, que es vulguen implicar en aquesta iniciativa, o pretenguen ser beneficiàries de la seua acció, han de tindre el compromís, ferm i indiscutible, de rebuig de la violència de gènere, de tota forma de discriminació contra les dones, i de lluita contra dites formes de discriminació.   
c) Investigar formes pioneres de combatre la violència de gènere, per a aportar noves fórmules per a previndre-la i abordar-la.   
d) Aconseguir recursos per a destinar-los a programes de lluita contra la violència de gènere, i a l'atenció i suport a les seues víctimes.   
e) Constituir una plataforma des de la qual difondre les solucions adoptades, i influir i conscienciar la societat valenciana i espanyola.   
f) Donar suport econòmic a les diferents administracions públiques de la Comunitat Valenciana, perquè puguen dur a terme les seues actuacions, pròpies o encomanades, en contra de la violència de gènere.   
Per a aconseguir les seues finalitats, la fundació pot realitzar les activitats següents:   
a) Organitzar esdeveniments i campanyes de divulgació, informació i educació, a favor de la lluita contra la violència de gènere.   
b) Promoure la realització de congressos, seminaris, jornades, publicacions, beques, programes d'investigació, etc. adscrits a la recerca de noves formes de lluita contra la violència contra les dones.   
c) Qualssevol altres anàlogues, que contribuïsquen al compliment dels fins de la fundació.   
El Patronat té llibertat plena per a determinar les activitats de la fundació que tendisquen a aconseguir els objectius concrets més adequats o convenients en cada moment, a judici del patronat i dins de l'exercici de les seues finalitats.   
El Patronat ha d'elegir les persones beneficiàries dels seus recursos amb criteris d'imparcialitat, objectivitat i no discriminació, entre les persones que tinguen les característiques següents:   
a) Formar part del sector de població que atén la fundació, en el cas de persones físiques, o desenvolupar programes en favor de la lluita contra la violència de gènere, en el cas de persones jurídiques.   
b) Demandar la prestació, el servei o el finançament que la fundació pot oferir.   
c) Complir els requisits específics que, complementàriament, puga acordar el Patronat.  
Segon. Per la Resolució de data 23 de març de 2006, del secretari autonòmic de Justícia, de la Conselleria de Justícia, Interior i Administracions Públiques, es va acordar inscriure al Registre de Fundacions de la Comunitat Valenciana, a l'entitat denominada Fundació Grup OTP per al Desenvolupament de la Seguretat i la Salut en els Riscs del Treball de la Comunitat Valenciana, amb el número el número 151 (A), i classificar-la de caràcter de caràcter laboral. El seu domicili radicarà a Alacant, avinguda de Maisonnave, 20, 3r esquerra.  
A títol enunciatiu i no limitador, la fundació té com a objecte:   
Promoure el perfeccionament en la prevenció de riscos laborals, afavorint la creació i la difusió d'una cultura de la prevenció que promoga canvis d'actitud entre empresaris i treballadors i en la societat en general.   
Per a aconseguir el fi exposat, es duran a terme les activitats següents:   
a) Desenvolupar accions de difusió de la cultura de la prevenció de riscos laborals, així com de la normativa i les tècniques sobre tal assumpte, com ara publicacions, reunions tècniques, conferències, cursos, campanyes informatives, etc.   
b) Promoure el desenvolupament d'iniciatives per al perfeccionament en la prevenció de riscos d'accidents del treball.   
c) Promoure estudis tècnics i investigacions científiques sobre la matèria.   
d) Propiciar l'intercanvi d'experiències en matèria de prevenció.   
e) Facilitar assistència tècnica i jurídica a empreses i treballadors.   
f) Facilitar la participació i implicació dels treballadors en l'activitat de les empreses en matèria de prevenció.   
g) Establir premis a la competència en matèria de prevenció.   
La fundació podrà desenvolupar altres activitats que perseguisquen el fi proposat en l'apartat 1 i que siguen incloses en els plans anuals d'actuació o siguen expressament aprovades pel Patronat o els seus òrgans delegats.   
La fundació podrà desenvolupar les seues activitats a través de serveis creats en la seua pròpia estructura o bé concertant-los amb experts o entitats, i també mitjançant col·laboracions amb entitats públiques o privades.   
Tindran dret a ser beneficiaris de les activitats de la fundació les empreses i treballadors que desenvolupen la seua activitat empresarial o laboral dins de l'estat espanyol. Seran beneficiaris subsidiaris els familiars dels treballadors, d'acord amb els paràmetres que determine, si fa al cas, el Patronat.   
La selecció de beneficiaris es realitzarà d'acord amb criteris d'imparcialitat, objectivitat i no discriminació.  
Tercer. Per la Resolució de data 24 de març de 2006, del secretari autonòmic de Justícia, de la Conselleria de Justícia, Interior i Administracions Públiques, es va acordar inscriure al Registre de Fundacions de la Comunitat Valenciana l'entitat denominada Fundació de la Comunitat Valenciana per a la Innovació Urbana i Economia del Coneixement, amb el número 439 (V), i classificar-la de caràcter de desenvolupament de la societat de la informació. El seu domicili radicarà a València, carrer Sant Vicent, 16-2a.  
La fundació té com a objecte servir d'instrument principal i integrador de les actuacions de relacionades amb la societat de la informació i la innovació, que es posen en marxa a l'àmbit urbà de València, a fi de:   
a) Impulsar l'ús i les aplicacions de les noves tecnologies entre els ciutadans i en l'àmbit empresarial, per tal de reduir la bretxa digital.   
b) Fomentar la innovació urbana i les seues aplicacions a l'administració municipal.   
c) Millorar la competitivitat tecnològica del teixit socioeconòmic.   
Correspon al Patronat de la fundació determinar el mode en què s'hauran de complir els fins enumerats en aquest article. Les prestacions de la fundació s'atorgaran de forma no lucrativa.   
El desenvolupament de l'objecte de la fundació s'efectuarà a través d'alguna de les formes següents d'actuació:   
a) Respecte als ciutadans, millorar la seua qualitat de vida, a través del foment i la promoció de l'ús de les noves tecnologies de la informació i la comunicació. En aquest sentit, les accions aniran encaminades a la reducció de la bretxa digital, i dedicarà especial atenció als col·lectius amb més dificultats o amb algun tipus de discapacitat.   
b) Respecte al sistema empresarial, promoure la innovació en els sectors productius i empresarials de la ciutat de València, especialment en aquells relacionats amb la nova economia del coneixement.   
c) Respecte a l'administració local, impulsar aplicacions al servei de la innovació urbana, a fi de modernitzar els serveis municipals i oferir una resposta més àgil i eficaç als ciutadans.   
Seran potencials beneficiaris de la fundació la societat valenciana en general i, en especial, aquells col·lectius més desfavorits enfront de la societat de la informació. La fundació atorgarà amb criteris d'imparcialitat, objectivitat i no discriminació els seus beneficis a les persones o entitats que reunint les condicions expressades anteriorment estime el Patronat que són legítims creditors d'estos, d'acord amb les bases, normes o regles que establisca a aquest efecte.   
Ningú no podrà al·legar, davant la fundació, dret preferent a gaudir dels seus beneficis, ni imposar la seua atribució a persona o entitat determinada.  
Quart. Per Resolució de data 27 de març de 2006, del secretari autonòmic de Justícia, de la Conselleria de Justícia, Interior i Administracions Públiques, es va acordar inscriure al Registre de Fundacions de la Comunitat Valenciana, l'entitat denominada Fundació José Luis Baños Perelló Fundació de la Comunitat Valenciana, amb el número 440 (V), i classificar-la de caràcter de cooperació al desenvolupament. El seu domicili radicarà a València, carrer Cronista Carreres, 10, 48a.  
La fundació té com a objecte recaptar fons per a finançar projectes de desenvolupament, educació i ajuda per a organitzacions que canalitzen programes d'inversió cap a països del tercer món. Correspon al Patronat de la fundació determinar el mode en què s'hauran de complir els fins enumerats en aquest article. Les prestacions de la fundació s'atorgaran de forma no lucrativa.   
Seran potencials beneficiaris de la fundació: Intermón Oxfam, Cáritas Diocesana, Ajuda en Acció, Fundació Vicent Ferrer i organitzacions semblants.   
La fundació atorgarà, amb criteris d'imparcialitat, objectivitat i no discriminació, els seus beneficis a les persones o entitats que reunint les condicions expressades anteriorment estime el Patronat que són legítims creditors dels mateixos, d'acord amb les bases, normes o regles que establisca a aquest efecte.   
Ningú no podrà al·legar, davant la fundació, dret preferent a gaudir dels seus beneficis, ni imposar la seua atribució a persona o entitat determinada.  
València, 3 d'abril de 2006.. El secretari autonòmic de Justícia: Fernando de Rosa Torner.